CELEX: 31982R3327
Language: el
Date: 1982-12-10 00:00:00
Title: Κανονισμός (EOK) αριθ. 3327/82 τού Συμβουλίου τής 10ης Δεκεμβρίου 1982 γιά τή διατήρηση τού καθεστώτος εξαγωγής αποβλήτων καί υπολειμμάτων αλουμινίου πού ισχύει στή Δανία

Avis juridique important

|

31982R3327

Κανονισμός (EOK) αριθ. 3327/82 τού Συμβουλίου τής 10ης Δεκεμβρίου 1982 γιά τή διατήρηση τού καθεστώτος εξαγωγής αποβλήτων καί υπολειμμάτων αλουμινίου πού ισχύει στή Δανία  

Επίσημη Εφημερίδα αριθ. L 351 της 11/12/1982 σ. 0034 - 0034

***** ΚΑΝΟΝΙΣΜΟΣ (ΕΟΚ) αριθ. 3327/82 ΤΟΥ ΣΥΜΒΟΥΛΙΟΥ  της 10ης Δεκεμβρίου 1982  για τη διατήρηση του καθεστώτος εξαγωγής αποβλήτων και υπολειμμάτων αλουμινίου που ισχύει στη Δανία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί καθιερώσεως κοινού καθεστώτος εξαγωγών (1), και ιδίως το άρθρο 6,  την πρόταση της Επιτροπής,  Εκτιμώντας:  ότι η Επιτροπή εξουσιοδότησε τη Δανία, με βάση τον κανονισμό (ΕΟΚ) αριθ. 2915/82 (2), στηριζόμενη στο επείγον των περιστάσεων, να αναστείλει την έκδοση αδειών εξαγωγής για απόβλητα και υπολείμματα αλουμινίου της διάκρισης 76.01 Β του Κοινού Δασμολογίου·  ότι, σύμφωνα με το άρθρο 6 του κανονισμού (ΕΟΚ) αριθ. 2603/69, η Επιτροπή πρέπει να υποβάλει στο Συμβούλιο, έπειτα από την έγκριση επειγόντων μέτρων, τις διατάξεις που ενδείκνυται να θεσπίσει το Συμβούλιο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς εξαγωγής αποβλήτων και υπολειμμάτων αλουμινίου που εκδόθηκε για τη Δανία, της διάκρισης 76.01 Β του Κοινού Δασμολογίου, που εγκρίθηκε με βάση τον κανονισμό (ΕΟΚ) αριθ. 2915/82 της Επιτροπής, εφαρμόζεται έως τις 31 Δεκεμβρίου 1982.  Άρθρο 2  Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Δεκεμβρίου 1982.  Για το Συμβούλιο  Ο Πρόεδρος  G. FENGER MOELLER  (1) ΕΕ αριθ. L 324 της 27. 12. 1969, σ. 25.  (2) ΕΕ αριθ. L 304 της 30. 10. 1982, σ. 52.